Mittenaasja
Mittenaasja ehk anagami (paali ja sanskriti keeles anāgāmi) on budismis inimene, kes on jõudnud arahandiks saamise ehk õilsa inimese teel kolmandale tasemele ning on vabanenud viiest sansaaras hoidvast köidikust. Mittenaasja virgub lõplikult seal maailmas, kuhu ta uuesti sünnib; inimeste maailma ta enam ei naase. Kui mittenaasja ei saa arahandiks selles elus, sünnib ta Brahma valda ehk Puhtasse elupaika (suddhāvāsa), kus ta saab arahandiks ning saavutab nirvaana ehk vaibumise (nibbāna). Puggalapaññatti kohaselt on viit liiki anagamisid.